Forssan kauppala


Asetus Forssan kauppalan perustamisesta.

Suomen asetuskokoelma 265/1921.

Annettu Helsingissä, 3 päivänä joulukuuta 1921.

Sisäasiainministerin esittelystä määrätään täten, että Tammelan pitäjän Haudankorvan, Kuhalan, Linikkalan, Kuuston, Lunttilan, Järvenpään, Talsolan ja Vieremän kylät, jotka Suomen Senaatin 22 päivänä tammikuuta 1901 ja 26 päivänä tammikuuta 1909 antamien määräysten mukaan vastedes tulevat kuulumaan erityiseen Forssan seurakuntaan, ovat 1 päivästä tammikuuta 1923 lukien muodostettavat Forssa-nimiseksi, eri kuntana olevaksi kauppalaksi. Tämä kauppala, jonka kirkolliset olot on järjestetty Suomen Senaatin edellämainituilla määräyksillä, luetaan hallinnollisessa suhteessa Hämeen lääniin ja Tammelan kihlakuntaan sekä on lainkäyttöön nähden oleva asianomaisen kihlakunnanoikeuden alainen, jonka ohessa kauppalan hallitukseen ja hallintoon nähden on noudatettava mitä Valtioneuvosto siitä määrää.

Tätä kaikki asianomaiset noudattakoot.

Helsingissä, 3 päivänä joulukuuta 1921.

Tasavallan Presidentti K. J. STÅHLBERG.

Sisäasiainministeri Heikki Ritavuori

Kauppalat